
DR 31.10.2012 43 

 
Dato' Saifuddin Nasution Ismail [Machang]: Biar Speaker tegur sayalah. Yang 

Berhormat Tangga Batu nanti jadilah Speaker. Tidak apalah. 

Datuk Wira Ir. Haji Idris bin Haji Haron [Tangga Batu]: Saya hendak 
mengingatkan, Speaker, sama-sama ingatkan.  

Dato' Saifuddin Nasution Ismail [Machang]: Ya, ya, saya hormat Tuan 
Pengerusi. Duduk. Ini floor saya.  

Tuan Pengerusi [Datuk Ronald Kiandee]: Saya sudah tegur. Banyak kali tegur 
Yang Berhormat.  

 Dato' Saifuddin Nasution Ismail [Machang]: Lagi ganggu, lagi banyak masa. 
Saya hendak mendarat macam mana? Duduk, duduk.  

 Tuan Pengerusi [Datuk Ronald Kiandee]: Habiskan Yang Berhormat.  

 Datuk Wira Ir. Haji Idris bin Haji Haron [Tangga Batu]: Tuan Pengerusi suruh 
duduk, baru saya duduk. 

 Tuan Pengerusi [Datuk Ronald Kiandee]: Yang Berhormat Machang, Yang 
Berhormat Machang. Habiskan Yang Berhormat. 

 Dato' Saifuddin Nasution Ismail [Machang]: Jet lag lagi, jet lag sebab balik dari 
Paris. Duduk, duduk... [Dewan riuh] Duduk 14 jam. Duduk. Dengan itu, saya akhiri tadi 
sebagai ingatan kita bersama. 

 Datuk Wira Ir. Haji Idris bin Haji Haron [Tangga Batu]: Bersama! Ha, betul. 

 Dato' Saifuddin Nasution Ismail [Machang]: Bersama! 

 Datuk Wira Ir. Haji Idris bin Haji Haron [Tangga Batu]: Bersama kita dengar. 

 Dato' Saifuddin Nasution Ismail [Machang]: Ini bukan ayat hendak mengena. 
Oleh sebab itu, Yang Berhormat Sri Gading dia faham walaupun dia ubah tempat. Tidak 
apa. Itu keyakinan kita. Tuan Pengerusi, terima kasih. Assalamualaikum.  

 Tuan Pengerusi [Datuk Ronald Kiandee]: Ya, sila Yang Berhormat.  

 

3.19 ptg. 

 Dr. Dzulkefly Ahmad [Kuala Selangor]: Terima kasih Tuan Pengerusi. 
Assalamualaikum warahmatullaahi wabarakaatuh. Saya teruskan perbahasan yang di 
peringkat Jawatankuasa ini dalam Kementerian Perdagangan Antarabangsa dan Industri, 
Bekalan dan Pembangunan 24. Mengingatkan kita semua, Dewan yang mulia ini bahawa 
objektif utama kementerian ini adalah untuk merancang, menggubal dan melaksana dasar-
dasar perdagangan luar industri negara dan pembangunan usahawan. 

■1520 

 Tuan Pengerusi, saya terus menjurus kepada apa yang telah pun dibangkitkan 
oleh sahabat-sahabat sebentar tadi dan langsung mahu melanjutkan sedikit bermula 
dengan apa yang disebutkan Dasar Automotif Negara (NAP) dengan izin. Kalau saya boleh 
lanjutkan sedikit lagi Tuan Pengerusi atas perkara ini, sudah tiba waktunya untuk kita 
perhatikan bahawa dalam peralihan dan perubahan kereta nasional yang telah pun menjadi 
milik swasta DRB Hicom, lalu persoalan Dasar Automotif Negara perlu diperhatikan.  

 Perkara ini pun telah diangkat oleh kementerian dan telah dikatakan juga melalui 
revision, penggubalan beberapa pindaan dan penggubalan semula. Lalu Dewan yang mulia 
ini mahukan penjelasan ini dibuat, meskipun saya memerhatikan bahawa di sana ada 
beberapa perubahan yang agak telah pun mula jelas ketika mana kementerian 
menyebutkan bahawa di sana tidak akan ada apa yang dulunya disifatkan sebagai insentif-
insentif yang umum, tetapi kali ini Menterinya menyebutkan bahawa insentif-insentif itu akan 
lebih menjurus kepada perbincangan langsung dengan beberapa syarikat-syarikat 
besarnya, khasnya dari segi melonjakkan kepenggunaan dengan izin, energy efficient 
vehicles (EEV) khususnya dikatakan di sini sebagai kereta-kereta hibrid itu.  

  



Dato' Saifuddin Nasution Ismail [Machang]: Biar Speaker tegur sayalah. Yang Berhormat Tangga Batu nanti jadilah Speaker. Tidak apalah. Datuk Wira Ir. Haji Idris bin Haji Haron [Tangga Batu]: Saya hendak mengingatkan, Speaker, sama-sama ingatkan. Dato' Saifuddin Nasution Ismail [Machang]: Ya, ya, saya hormat Tuan Pengerusi. Duduk. Ini floor saya. Tuan Pengerusi [Datuk Ronald Kiandee]: Saya sudah tegur. Banyak kali tegur Yang Berhormat. Dato' Saifuddin Nasution Ismail [Machang]: Lagi ganggu, lagi banyak masa. Saya hendak mendarat macam mana? Duduk, duduk. Tuan Pengerusi [Datuk Ronald Kiandee]: Habiskan Yang Berhormat. Datuk Wira Ir. Haji Idris bin Haji Haron [Tangga Batu]: Tuan Pengerusi suruh duduk, baru saya duduk. Tuan Pengerusi [Datuk Ronald Kiandee]: Yang Berhormat Machang, Yang Berhormat Machang. Habiskan Yang Berhormat. Dato' Saifuddin Nasution Ismail [Machang]: Jet lag lagi, jet lag sebab balik dari Paris. Duduk, duduk... [Dewan riuh] Duduk 14 jam. Duduk. Dengan itu, saya akhiri tadi sebagai ingatan kita bersama. Datuk Wira Ir. Haji Idris bin Haji Haron [Tangga Batu]: Bersama! Ha, betul. Dato' Saifuddin Nasution Ismail [Machang]: Bersama! Datuk Wira Ir. Haji Idris bin Haji Haron [Tangga Batu]: Bersama kita dengar. Dato' Saifuddin Nasution Ismail [Machang]: Ini bukan ayat hendak mengena. Oleh sebab itu, Yang Berhormat Sri Gading dia faham walaupun dia ubah tempat. Tidak apa. Itu keyakinan kita. Tuan Pengerusi, terima kasih. Assalamualaikum. Tuan Pengerusi [Datuk Ronald Kiandee]: Ya, sila Yang Berhormat. 3.19 ptg. Dr. Dzulkefly Ahmad [Kuala Selangor]: Terima kasih Tuan Pengerusi. Assalamualaikum warahmatullaahi wabarakaatuh. Saya teruskan perbahasan yang di peringkat Jawatankuasa ini dalam Kementerian Perdagangan Antarabangsa dan Industri, Bekalan dan Pembangunan 24. Mengingatkan kita semua, Dewan yang mulia ini bahawa objektif utama kementerian ini adalah untuk merancang, menggubal dan melaksana dasar- dasar perdagangan luar industri negara dan pembangunan usahawan. #1520 Tuan Pengerusi, saya terus menjurus kepada apa yang telah pun dibangkitkan oleh sahabat-sahabat sebentar tadi dan langsung mahu melanjutkan sedikit bermula dengan apa yang disebutkan Dasar Automotif Negara (NAP) dengan izin. Kalau saya boleh lanjutkan sedikit lagi Tuan Pengerusi atas perkara ini, sudah tiba waktunya untuk kita perhatikan bahawa dalam peralihan dan perubahan kereta nasional yang telah pun menjadi milik swasta DRB Hicom, lalu persoalan Dasar Automotif Negara perlu diperhatikan. Perkara ini pun telah diangkat oleh kementerian dan telah dikatakan juga melalui revision, penggubalan beberapa pindaan dan penggubalan semula. Lalu Dewan yang mulia ini mahukan penjelasan ini dibuat, meskipun saya memerhatikan bahawa di sana ada beberapa perubahan yang agak telah pun mula jelas ketika mana kementerian menyebutkan bahawa di sana tidak akan ada apa yang dulunya disifatkan sebagai insentif- insentif yang umum, tetapi kali ini Menterinya menyebutkan bahawa insentif-insentif itu akan lebih menjurus kepada perbincangan langsung dengan beberapa syarikat-syarikat besarnya, khasnya dari segi melonjakkan kepenggunaan dengan izin, energy efficient vehicles (EEV) khususnya dikatakan di sini sebagai kereta-kereta hibrid itu.